ઉપરોક્ત કામગીરી માટે રૂ. 34 લાખ પણ ફાળવાયા છે. તળાવના વરસાદી ઓવરફલોના નિકાલ માટે પણ 14 મા નાણાંપંચની ગ્રાન્ટમાંથી 70 લાખની ફાળવણી કરવામાં આવતાં ગટરલાઇન માટે પ્લાન એસેટીમેન્ટ પણ તૈયાર કરવામાં આવ્યા છે. પાણીના નિકાલ માટે કાર્તિકેય સોસાયટીથી પાવન સીટી અને ત્યાંથી પાલિકાની જૂની ગટરલાઇનમાં વરસાદી પાણીનો નિકાલ કરવાનો પ્લાન તૈયાર કર્યો હોવાનું પાલિકાના એન્જિનિયર દેવાંગ સોનીએ જણાવ્યું હતુ.